Rasmus Prehn (S), 2006-10-04:
Jeg vil lige læse op af det, ministeren sagde i maj måned: »Det er regeringens klare opfattelse, at beslutningerne skal træffes på baggrund af det bedst tænkelige og gennemarbejdede grundlag, og det går jeg ud fra vi er enige om, især når jeg kan meddele, at Socialministeriet allerede i juli måned regner med at komme med sit forslag på baggrund af det udvalgsarbejde, vi er så tæt på.«
Ministeren giver også udtryk for, at der ikke er nogen grund til at sætte ændringerne i gang i maj måned, for allerede i juli måned skulle man så være klar.
Kan ministeren løfte sløret lidt for, hvorfor det har trukket ekstra ud?
Det er jo ofte således, når man arbejder med den slags ting, at jo mere man kommer ind i sagerne – og det tror jeg hr. Rasmus Prehn har fuld forståelse for – så viser det sig, at de er mere komplicerede end som så, for der er altid noget, der sådan peger på kryds og tværs og måske i forskellige retninger.
Derfor har det altså taget noget længere tid.
Jeg kommer ikke nærmere et svar, end at jeg kan sige, at jeg bestemt håber, det er noget, man bliver færdig med meget snart.
Vil ministeren medgive, at han på mødet i maj måned gav udtryk for, at arbejdet ville ligge klar i juli måned?
Det rykker vi naturligvis for, og vi håber på, at der kommer en løsning meget snart.
Men årsagen til det er ikke, at vi alene skulle diskutere WildCard-ordningen.
Det har vi jo i god forståelse med hinanden talt om at der var mange muligheder for at finde nogle fornuftige løsninger på.
Men det er, fordi der er mange andre ting, som Socialministeriet betaler til DSB, og det skal indgå i en samlet løsning.
Når vi har den, er vi klar til at diskutere det igen, som vi har lovet flere gange.
Tilbage i maj måned i år fremsatte Socialdemokratiet et beslutningsforslag om at ændre DSB’s WildCard-ordning, således at man kunne få en mere retfærdig ordning med rabat for studerende, lærlinge og elever.
Det er sådan i dag med WildCard-ordningen, at det kun er unge under 27 år, som kan få adgang til rabatten.
Vi stillede så forslag om, at man skulle lave det om, sådan at alle elever og lærlinge kunne få det, mens folk under 27 år med fuld løn så ikke kunne få rabat.
Det var der en meget god debat om her i salen, hvor også ministeren gav udtryk for, at han syntes, det egentlig var et spændende forslag – et forslag, som ministeren gav udtryk for han havde sympati for.
Flere af regeringspartierne var også sympatisk indstillet og gav i medierne udtryk for, at det var et forslag, de var positivt stemt over for.
Da vi så skulle stemme, sagde ministeren nej til at stemme for det her, fordi, som ministeren sagde, Takstkommissionen i juli måned 2006, det er jo så flere måneder siden nu, ville være klar med et forslag, så regeringen ville komme med sit eget forslag til at ændre WildCardet.
Men nu skriver vi oktober måned, og vi har ikke hørt noget endnu.
Jeg har ikke ændret min holdning til, at en eventuel beslutning om at ændre WildCard-ordningen først bør træffes, når arbejdsgruppen har afsluttet sin analyse, og den er ganske simpelt ikke blevet færdig endnu.
Vil ministeren på baggrund af ministerens sympati for beslutningsforslag nr. B 115 give en foreløbig vurdering af Takstkommissionens arbejde med en ny udformning af WildCard-ordningen, da Takstkommissionen ikke som lovet har barslet med et udspil i juli måned?«
Skriftlig begrundelse
Under folketingsdebatten om beslutningsforslag nr. B 115 den 11. maj 2006 udtalte ministeren følgende: »Jeg siger det igen, for når vi er så tæt på, kan man sådan set godt have sympati for forslaget.
Men det må også være rimeligt at sige, at nu har vi en arbejdsgruppe, og derfor venter vi og ser, hvad den kommer med, og så tager vi stilling til det derfra.